[pic] | EVROPSKA KOMISIJA |

Bruselj, 17.3.2010

COM(2010)89 konč.

2010/0053 (NLE)

Predlog

SKLEP SVETA

o stališču, ki naj ga sprejme Evropska unija v okviru Sveta ministrov AKP-ES glede pristopa Republike Južne Afrike k spremenjenemu sporazumu o partnerstvu AKP-ES

(predložila Komisija)

OBRAZLOŽITVENI MEMORANDUM

Odnosi med EU in Južno Afriko temeljijo na Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi strani, ki je bil podpisan 11. oktobra 1999 v Pretorii in je začel veljati 1. maja 2004.

Južna Afrika je tudi pogodbenica Sporazuma o partnerstvu med članicami afriške, karibske in pacifiške skupine držav na eni strani ter Evropsko skupnostjo in njenimi državami članicami na drugi strani, podpisanega v Cotonouju (Benin) dne 23. junija 2000 (v nadaljnjem besedilu: Sporazum o partnerstvu AKP-ES). Za članstvo Južne Afrike v sporazumu veljajo pogoji, določeni v Protokolu 3.

Skupaj z drugimi državami AKP je Južna Afrika 25. junija 2005 v Luxembourgu podpisala Sporazum AKP-ES o spremembi Sporazuma o partnerstvu (v nadaljnjem besedilu: spremenjeni sporazum o partnerstvu AKP-ES).

V skladu s členom 93(3) je spremenjeni sporazum o partnerstvu AKP-ES začel veljati 1. julija 2008, potem ko so EU, njene države članice in dve tretjini držav AKP ratificirale spremembe. V členu 93(4) Sporazuma je določeno, da država AKP podpisnica, ki ni zaključila postopka ratifikacije do datuma začetka veljavnosti Sporazuma, lahko to stori le v 12 mesecih po tem datumu. Nato mora taka država podpisnica slediti postopku pristopa iz člena 94.

Južna Afrika je zaradi upravnih zamud in konstituiranja novega parlamenta po državnih volitvah 22. aprila 2009 zamudila rok za ratifikacijo 30. junija 2009.

V dopisu z dne 29. julija 2009, naslovljenem na švedsko predsedstvo Sveta EU, je novi zunanji minister Južne Afrike, g. Maite Nkoana-Mashabane, EU obvestil, da namerava Južna Afrika pristopiti k spremenjenemu sporazumu o partnerstvu AKP-ES v skladu s pogoji iz člena 94 Sporazuma ter da so bili začeti zadevni postopki, predvideni v ustavi.

Potem, ko sta novembra 2009 obe zbornici južnoafriškega parlamenta odobrili akt o pristopu, je Južna Afrika 23. novembra 2009 vložila uradno prošnjo za pristop k spremenjenemu sporazumu o partnerstvu AKP-ES.

Zato je primerno, da se določi pozitivno stališče Evropske unije v zvezi s to prošnjo, ki se sprejme v okviru uradnega sklepa Skupnega sveta ministrov AKP-ES za odobritev tega pristopa.

V skladu s členom 218(10) PDEU bo Evropski parlament obveščen o tem predlogu za sklep Sveta AKP-ES.

Komisija zato predlaga, naj Svet sprejme priloženi sklep.

2010/0053 (NLE)

Predlog

SKLEP SVETA

o stališču, ki naj ga sprejme Evropska unija v okviru Sveta ministrov AKP-ES glede pristopa Republike Južne Afrike k spremenjenemu sporazumu o partnerstvu AKP-ES

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 217 Pogodbe v povezavi s členom 218(9) Pogodbe,

ob upoštevanju naslednjega:

1. V skladu s členom 93(3) je 1. julija 2008 začel veljati spremenjeni sporazum o partnerstvu AKP-ES.

2. Južna Afrika je spremenjeni sporazum o partnerstvu AKP-ES podpisala 25. junija 2005, vendar ni deponirala listine o ratifikaciji pod pogoji iz člena 93(4) do roka, tj. 30. junija 2009.

3. V členu 94 spremenjenega sporazuma o partnerstvu AKP-ES je določeno, da je treba vsako prošnjo za pristop države predložiti Svetu ministrov AKP-ES, ki jo mora tudi odobriti.

4. Južna Afrika je prošnjo za pristop k Sporazumu AKP-ES predložila 23. novembra 2009.

5. Primerno je, da se v zvezi s to prošnjo za pristop določi stališče, ki ga v imenu Unije sprejme Skupni svet ministrov AKP-ES –

SPREJEL NASLEDNJI SKLEP:

Edini člen

Stališče Evropske unije v Svetu ministrov AKP-ES glede pristopa Republike Južne Afrike k spremenjenemu sporazumu o partnerstvu AKP-ES je, da se skladno s pogoji iz priloženega osnutka sklepa ta pristop odobri.

O uradnih spremembah osnutka sklepa Sveta ministrov AKP-ES se je mogoče dogovoriti brez spremembe priloge k temu sklepu.

Ta sklep je naslovljen na predstavnike Evropske unije v Skupnem svetu ministrov AKP-ES.

V Bruslju, […]

Za Svet

Predsednik

PRILOGA

Osnutek

Sklep Sveta ministrov AKP-ES glede pristopa Republike Južne Afrike k spremenjenemu sporazumu o partnerstvu AKP-ES

SVET MINISTROV AKP-ES –

ob upoštevanju Sporazuma o partnerstvu med članicami skupine afriških, karibskih in pacifiških držav (v nadaljnjem besedilu: AKP) na eni strani ter Evropsko skupnostjo in njenimi državami članicami na drugi strani, podpisanega v Cotonouju (Benin) dne 23. junija 2000 in spremenjenega v Luxembourgu (Veliko vojvodstvo Luksemburg) dne 25. junija 2005 (v nadaljnjem besedilu: Sporazum AKP-ES)[1], ter zlasti člena 94(1) Sporazuma,

ob upoštevanju naslednjega:

6. V skladu s členom 93(3) je 1. julija 2008 začel veljati spremenjeni sporazum o partnerstvu AKP-ES.

7. Južna Afrika je spremenjeni sporazum o partnerstvu AKP-ES podpisala 25. junija 2005, vendar ni deponirala listine o ratifikaciji pod pogoji iz člena 93(4) do roka, tj. 30. junija 2009.

8. V členu 94 spremenjenega sporazuma o partnerstvu AKP-ES je določeno, da je treba vsako prošnjo za pristop države predložiti Svetu ministrov AKP-ES, ki jo mora tudi odobriti.

9. Južna Afrika je prošnjo za pristop k Sporazumu AKP-ES predložila 23. novembra 2009.

10. V skladu s svojim poslovnikom Svet ministrov AKP-ES, ustanovljen v skladu s sporazumom, lahko prošnjo za pristop odobri s pisnim postopkom –

SKLENIL:

Člen 1 Odobritev prošnje za pristop

Prošnja Republike Južne Afrike za pristop k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju (Benin) dne 23. junija 2000 in spremenjenega v Luxembourgu (Veliko vojvodstvo Luksemburg) dne 25. junija 2005, se odobri.

Člen 2 Začetek veljavnosti

Ta sklep začne veljati dan po njegovem sprejetju.

V Bruslju, […]

Za Svet ministrov AKP-ES

Predsednik

[1] UL L 209, 11.8.2005; UL L 287, 28.10.2005.